**Παγκόσμια Ημέρα της Γυναίκας 2024**

Συναδέλφισσες, Συνάδελφοι,

Η Παγκόσμια Ημέρα της Γυναίκας εορτάζεται κάθε χρόνο στις 8 Μαρτίου και η καθιέρωση της έγινε το 1911.  Σε πολλές χώρες καταπατούνται ακόμη τα ανθρώπινα δικαιώματα των γυναικών ενώ το αίτημα για πλήρη ισότητα των δύο φύλων σε όλο τον κόσμο παραμένει ανικανοποίητο.

Αναγνωρίζοντας το μεγαλείο της προσφοράς της γυναίκας στη ζωή, η ΕΠΟΕΤ (ΟΗΟ-ΣΕΚ) όπως κάθε χρόνο, έτσι και φέτος, τιμά την Παγκόσμια Ημέρα της Γυναίκας που έχει ως κύριο σκοπό την ανάδειξη των γυναικείων προβλημάτων και δικαιωμάτων, αναγνωρίζοντας έμπρακτα τους πολλαπλούς και δύσκολους ρόλους που η σύγχρονη γυναίκα καλείται να ανταποκριθεί.

Η Γενική Γραμματεία της Οργάνωσής μας, αντί δώρων προς την κάθε μια από εσάς, όπως κάθε χρόνο συνεισφέρει εκ μέρους σας το ποσό των €500 σε μια ΜΚΟ. Φέτος το ποσό αυτό έχει προσφερθεί στον σύνδεσμο «ΕΛΕΟΥΣΑ ΤΟΥ ΚΥΚΚΟΥ» για άτομα με νοητική αναπηρία.

Το Κέντρο Ημερήσιας Φροντίδας, Ελεούσα του Κύκκου, είναι έργο της Ιεράς Βασιλικής και Σταυροπηγιακής Μονής Κύκκου. Ιδρύθηκε το 2005 ως κοινωνική απαίτηση, ώστε να καλύψει το κενό στην εκπαίδευση, την ημερήσια απασχόληση και τα προγράμματα επικοινωνίας κι ένταξης για άτομα με μέτρια και σοβαρή νοητική υστέρηση, πολλαπλές αναπτυξιακές διαταραχές και σωματικές αναπηρίες.

Στην φωτογραφία στιγμιότυπα από την επίσκεψη κλιμακίου της ηγεσίας της ΕΠΟΕΤ (ΟΗΟ-ΣΕΚ) που αποτελείτο από τον Επίτιμο Πρόεδρο Ηλία Δημητρίου, τον Πρόεδρο Αντώνη Χρυσοστόμου, τον Γενικό Οργανωτικό Γραμματέα Θεόδουλο Θεοδούλου και την Γραμματέα Μελετών και Ερευνών Δέσπω Πάλλη και την παράδοση της σχετικής επιταγής στους

Συνημμένα επίσης βρείτε την διακήρυξη του τμήματος γυναικών της ΣΕΚ για την μέρα της Γυναίκας.

Επίσης ενημερωθείτε για την δράση του Ευρωπαϊκού κοινοβουλίου για την μέρα της γυναίκας στον πιο κάτω σύνδεσμο.

<https://www.europarl.europa.eu/topics/el/article/20240304STO18720/pagkosmia-imera-gunaikas-to-ek-exetazei-tin-isotita-ton-fulon-ston-athlitismo>



